               ЕВРОПЕЙСКА КОМИСИЯ
            Брюксел, 13.1.2021
            COM(2021) 6 final
            2021/0002(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет ЕС – ДОТР, създаден по силата на Конвенцията от 20 май 1987 г. за общ транзитен режим, по отношение на измененията на посочената конвенция

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Европейския съюз в рамките на Съвместния комитет ЕС – ДОТР
                  1
                (наричан по-нататък „Съвместният комитет“) във връзка с предвиденото приемане на решение за изменение на допълненията към Конвенцията от 20 май 1987 г. за общ транзитен режим
                  2
                (наричана по-нататък „Конвенцията“).

               2.Контекст на предложението

               2.1.Конвенцията

               Целта на Конвенцията е да се улесни движението на стоки между Европейския съюз и други държави, които са договарящи страни по Конвенцията. С нея се разширява обхватът на митническия режим съюзен транзит
                  3
               , като в него се включват договарящите страни по Конвенцията, различни от Европейския съюз, и се установяват задълженията за търговците и митническите органи във връзка със стоките, превозвани под този режим от една договаряща страна до друга. Тя влезе в сила на 1 януари 1988 г.

               Европейският съюз е договаряща страна по Конвенцията. Другите договарящи страни са Република Исландия, Република Северна Македония, Кралство Норвегия, Република Сърбия, Конфедерация Швейцария и Република Турция. Тези държави са посочени в Конвенцията като държави с общ транзитен режим.

               2.2.Съвместният комитет

               Съвместният комитет отговаря за администрирането и за осигуряване на правилното прилагане на Конвенцията. Посредством решения Съвместният комитет приема изменения на допълненията към Конвенцията.

               Решенията на Съвместния комитет се приемат по общо съгласие
                  4
                между договарящите страни, както е предвидено в член 14, параграф 2 от Конвенцията.

               2.3.Предвиденият акт на Съвместния комитет

               В началото на 2021 г. Съвместният комитет трябва да приеме по писмената процедура решение за изменение на допълнения І и ІІІ към Конвенцията (наричано по-нататък „предвиденият акт“).

               Предназначението на предвидения акт е Конвенцията да бъде съобразена с разпоредбите на Митническия кодекс на Съюза (МКС)
                  5
                и с делегирания акт и акта за изпълнение към МКС във връзка с режима транзит и митническия статус на съюзни стоки, както и да се внесат необходимите изменения в допълненията към Конвенцията вследствие на оттеглянето на Обединеното кралство от Съюза
                  6
                и присъединяването на тази държава към Конвенцията. Те са следните:

               Член 311 от Регламент за изпълнение (ЕС) 2015/2447 на Комисията
                  7
                (наричан по-нататък „Актът за изпълнение“), в който се урежда искането за прехвърляне на събирането на митническото задължение, бе изменен през септември 2019 г.
                  8
                С изменението се определят правилата за искането за прехвърляне на събирането, когато митническият орган на държава, свързана с транзитна операция, получи доказателства, че събитията, довели до възникване на задължението, са настъпили на територията на неговата държава. В тези случаи съответният орган следва да поиска от отправната държава да му прехвърли отговорността за започване на събирането. Отправната държава следва да потвърди в определен срок дали прехвърля на отправилия искането митнически орган правомощието за започване на събирането. Затова член 50 от допълнение І към Конвенцията, който възпроизвежда член 311 от Акта за изпълнение, следва да бъде съответно изменен.

               Приложение 72-04 към Акта за изпълнение, в което се описва процедурата за непрекъснатост на дейността при съюзен транзит, бе изменено, считано от 30 юни 2020 г.
                  9
                С цел да се предвиди повече гъвкавост в процедурата за непрекъснатост на дейността при съюзен транзит и да се намалят формалностите и разходите за митническите органи, бе удължен срокът на действие на сертификатите за общо обезпечение и на сертификатите за освобождаване от обезпечение на хартиен носител. Член 79 от допълнение І към Конвенцията и точка 19.3 от глава ІІІ от приложение ІІ към допълнение І към Конвенцията, отразяваща точка 19.3 от глава ІІІ от част І от приложение 72-04 към Акта за изпълнение, следва да бъдат съответно изменени.

               Когато МКС престане да се прилага спрямо и във Обединеното кралство, с изключение на Северна Ирландия, Обединеното кралство ще се присъедини към Конвенцията като отделна договаряща страна
                  10
                и ще се прилага Протоколът за Ирландия/Северна Ирландия, приложен към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия
                  11
               . В Конвенцията се съдържат наименованията на държавите – членки на ЕС, държавите с общ транзитен режим и съответните им кодове. Затова е необходимо да се внесат подходящи изменения в допълнение ІІІ към Конвенцията, така че да се направи разграничение за Обединеното кралство по отношение на Северна Ирландия и да се посочи, че МКС се прилага в Северна Ирландия, в частност по отношение на разпоредбите за обезпеченията.

               Позицията на ЕС по проекторешението на Съвместния комитет във връзка с предстоящите изменения на Конвенцията се основава на вече одобрени от Съвета правила на ЕС (в частност в разпоредбите на Делегирания акт и Акта за изпълнение към МКС). Съдържанието, свързано с прилагането на Протокола за Ирландия/Северна Ирландия, е съобразено с посочения протокол.

               Предвиденият акт ще стане обвързващ за договарящите страни в съответствие с член 2 от посоченото решение, в който се предвижда влизането му в сила в деня на приемането му.

               Разпоредбите, отнасящи се до срока на действие на сертификатите за общо обезпечение и на сертификатите за освобождаване от обезпечение на хартиен носител, следва да се прилагат с обратна сила от 30 юни 2020 г. За поръчителите следва да се осигурят еднакви условия по силата на съюзното право и по силата на Конвенцията. Съгласно митническото законодателство на Съюза удълженият срок на действие на сертификатите вече е в сила от 30 юни 2020 г.

               Разпоредбите, отнасящи се до прилагането на Протокола за Ирландия/Северна Ирландия, ще се прилагат от момента, в който МКС престане да се прилага спрямо и във Обединеното кралство, с изключение на Северна Ирландия, където МКС ще продължи да се прилага и след тази дата, и в който Обединеното кралство се присъедини към Конвенцията като отделна договаряща страна.

               В съответствие с член 15, параграф 3 от Конвенцията решенията за изменението ѝ се привеждат в действие от договарящите страни в съответствие с тяхното законодателство.

               3.Позиция, която трябва да се заеме от името на Съюза

                  Предложената позиция, която трябва да се заеме от името на Съюза, е да се изменят допълнения І и ІІІ към Конвенцията с цел съобразяването им със следното:

                  ·митническото законодателство на Съюза, уреждащо механизмите за съюзния транзит, и в частност изменения член 311 от Акта за изпълнение, в който се урежда искането за прехвърляне на събирането на митническото задължение, и приложение 72-04 към Акта за изпълнение по отношение на срока на действие на сертификатите за общо обезпечение и на сертификатите за освобождаване от обезпечение на хартиен носител, използвани при процедурата за непрекъснатост на дейността;

                  ·прилагането на Протокола за Ирландия/Северна Ирландия, в частност с цел разграничаване на Обединеното кралство по отношение на Северна Ирландия в съответните случаи.

               Предложената позиция е съгласувана с общата търговска политика.

               Чрез осигуряване на пълното съобразяване на Конвенцията с действащото законодателство на Съюза и съответно чрез създаване на еднакви условия за съгласувано прилагане на разпоредбите относно съюзния транзит и общия транзитен режим, предложените изменения на Конвенцията биха довели до съществени и осезаеми ползи както за търговците, така и за митническите администрации.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               В член 15, параграф 3 от Конвенцията се предвижда, че Съвместният комитет ЕС – ДОТР чрез решения приема изменения на допълненията към Конвенцията.

               4.1.2.Приложение в настоящия случай

               Съвместният комитет е орган, създаден по силата на споразумение, а именно Конвенцията за общ транзитен режим.

               Решението, което Съвместният комитет има за задача да приеме, представлява акт с правно действие. Предвиденият акт ще бъде обвързващ по силата на международното право в съответствие с член 15, параграф 3 и член 20 от Конвенцията.

               С предвидения акт не се допълва и не се изменя институционалната рамка на Конвенцията.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в настоящия случай

               Основната цел и съдържанието на предвидения акт се отнасят до осигуряването на ефикасни процедури за стоките при преминаването на границите. Следователно основната цел и съдържанието на предвидения акт са свързани с общата търговска политика.

               Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с решението на Съвместния комитет Конвенцията и допълненията към нея ще бъдат изменени, е целесъобразно след приемането му то да бъде публикувано в Официален вестник на Европейския съюз.

               2021/0002 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет ЕС – ДОТР, създаден по силата на Конвенцията от 20 май 1987 г. за общ транзитен режим, по отношение на измененията на посочената конвенция

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Конвенцията за общ транзитен режим
                  12
                (наричана по-нататък „Конвенцията“) беше сключена между Европейската икономическа общност, Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария на 20 май 1987 г. и влезе в сила на 1 януари 1988 г.

               (2)Съгласно член 15, параграф 3, буква а) от Конвенцията създаденият по силата на нейните разпоредби Съвместен комитет може чрез решения да приема изменения на допълненията към нея.

               (3)В началото на 2021 г. Съвместният комитет трябва да приеме решение за изменение на допълнения І и ІІІ към Конвенцията.

               (4)Целесъобразно е да се установи позицията, която трябва да се заеме от името на Съюза в рамките на Съвместния комитет, тъй като решението за изменение на допълнения І и ІІІ към Конвенцията ще бъде обвързващо за Съюза.

               (5)Член 311 от Регламент за изпълнение (ЕС) 2015/2447 на Комисията
                  13
                (наричан по-нататък „Актът за изпълнение“), в който се урежда искането за прехвърляне на събирането на митническото задължение, беше изменен
                  14
               . Съгласно новите параграфи 3 и 4, когато митническият орган на държава, свързана с транзитна операция, получи доказателства, че събитията, довели до възникване на задължението, са настъпили на територията на неговата държава, този орган трябва да поиска от отправната държава да му прехвърли отговорността за започване на събирането. Отправната държава трябва да потвърди в определен срок дали прехвърля на отправилия искането митнически орган правомощието за започване на събирането. Затова член 50 от допълнение I към Конвенцията, който отразява разпоредбите на член 311 от Акта за изпълнение, следва да бъде съответно изменен.

               (6)Приложение 72-04 към Акта за изпълнение, в което се описва процедурата за непрекъснатост на дейността при съюзен транзит, беше изменено
                  15
               . С цел да се предвиди повече гъвкавост в процедурата за непрекъснатост на дейността при съюзен транзит и да се намалят формалностите и разходите за митническите органи, бе удължен срокът на действие на сертификатите за общо обезпечение и на сертификатите за освобождаване от обезпечение на хартиен носител. Затова член 79 от допълнение І към Конвенцията и точка 19.3 от глава ІІІ от приложение ІІ към допълнение І към Конвенцията, отразяваща точка 19.3 от глава ІІІ от част І от приложение 72-04 към Акта за изпълнение, следва да бъдат съответно изменени.

               (7)Когато МКС престане да се прилага спрямо и във Обединеното кралство, с изключение на Северна Ирландия, Обединеното кралство ще се присъедини към Конвенцията като отделна договаряща страна
                  16
                и ще се прилага Протоколът за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия
                  17
               . В Конвенцията се съдържат наименованията на държавите – членки на ЕС, държавите с общ транзитен режим и съответните им кодове. Затова е необходимо да се внесат подходящи изменения в допълнение ІІІ към Конвенцията, за да се посочи, че Обединеното кралство е държава с общ транзитен режим и че МКС се прилага в Северна Ирландия, в частност по отношение на разпоредбите за обезпеченията,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на 33-ото заседание на Съвместния комитет, на негово следващо заседание или по писмената процедура по отношение на измененията на допълненията към Конвенцията, се основава на проекторешението на Съвместния комитет, съдържащо се в приложението към настоящото решение.

               Несъществени промени в проекторешението на Съвместния комитет може да бъдат одобрени от представителите на Съюза в Съвместния комитет без допълнително решение на Съвета.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Държавите с общ транзитен режим.

                     (2)

                        ОВ L 226, 13.8.1987 г., стр. 2.

                     (3)

                        Членове 226 и 227 от Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).

                     (4)

                        Т.е. без възражения от която и да било от договарящите страни.

                     (5)

                        Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).

                     (6)

                        ОВ L 29, 31.1.2020 г., стр. 7.

                     (7)

                        Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

                     (8)

                        Регламент за изпълнение (ЕС) 2019/1394 на Комисията от 10 септември 2019 г. за изменение и поправка на Регламент за изпълнение (ЕС) 2015/2447 по отношение на някои правила за наблюдението на допускането за свободно обращение и за напускането на митническата територия на Съюза (OВ L 234, 11.9.2019 г., стр. 1).

                     (9)

                        Регламент за изпълнение (ЕС) 2020/893 на Комисията от 29 юни 2020 г. за изменение на Регламент за изпълнение (ЕС) 2015/2447 за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (OВ L 206, 30.6.2020 г., стр. 8).

                     (10)

                        Решение № 1/2018 на Съвместния комитет ЕС – ДОТР от 4 декември 2018 г. относно поканата към Обединеното кралство да се присъедини към Конвенцията за общ транзитен режим [2018/1987] (OВ L 317, 14.12.2018 г., стр. 47).

                     (11)

                        ОВ L 29, 31.1.2020 г., стр. 102.

                     (12)

                        ОВ L 226, 13.8.1987 г., стр. 2.

                     (13)

                        Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

                     (14)

                        Регламент за изпълнение (ЕС) 2019/1394 на Комисията от 10 септември 2019 г. за изменение и поправка на Регламент за изпълнение (ЕС) 2015/2447 по отношение на някои правила за наблюдението на допускането за свободно обращение и за напускането на митническата територия на Съюза (OВ L 234, 11.9.2019 г., стр. 1).

                     (15)

                        Регламент за изпълнение (ЕС) 2020/893 на Комисията от 29 юни 2020 г. за изменение на Регламент за изпълнение (ЕС) 2015/2447 за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (OВ L 206, 30.6.2020 г., стр. 8).

                     (16)

                        Решение № 1/2018 на Съвместния комитет ЕС – ДОТР от 4 декември 2018 г. относно поканата към Обединеното кралство да се присъедини към Конвенцията за общ транзитен режим [2018/1987] (OВ L 317, 14.12.2018 г., стр. 47).

                     (17)

                        ОВ L 29, 31.1.2020 г., стр. 102.

    ---documentbreak---

               ЕВРОПЕЙСКА КОМИСИЯ
            Брюксел, 13.1.2021
            COM(2021) 6 final
            ПРИЛОЖЕНИЕ
            към
            Предложението за решение на Съвета
            относно позицията, която трябва да се заеме от името на Европейския съюз в рамките на Съвместния комитет ЕС – ДОТР, създаден по силата на Конвенцията от 20 май 1987 г. за общ транзитен режим, по отношение на измененията на посочената конвенция

               ПРОЕКТ НА
                  РЕШЕНИЕ №      /2021 на Съвместния комитет ЕС – ДОТР, създаден по силата на Конвенцията от 20 май 1987 г. за общ транзитен режим
                  от ……2021 г.
                  за изменение на допълнения І и ІІІ към посочената конвенция

               СЪВМЕСТНИЯТ КОМИТЕТ ЕС – ДОТР,

               като взе предвид Конвенцията от 20 май 1987 г. за общ транзитен режим, и по-специално член 15, параграф 3, буква а) от нея,

               като има предвид, че:

               (1)Съгласно член 15, параграф 3, буква а) от Конвенцията от 20 май 1987 г. за общ транзитен режим
                  1
                (наричана по-нататък „Конвенцията“) създаденият по силата на същата конвенция Съвместен комитет чрез решения приема изменения на допълненията към нея.

               (2)Член 311 от Регламент за изпълнение (ЕС) 2015/2447 на Комисията
                  2
               , в който се урежда искането за прехвърляне на събирането на митническото задължение, беше изменен
                  3
               . Съгласно новите параграфи 3 и 4, когато митническият орган на държава, свързана с транзитна операция, получи доказателства, че събитията, довели до възникване на задължението, са настъпили на територията на неговата държава, този орган трябва да поиска от отправната държава да му прехвърли отговорността за започване на събирането. Отправната държава трябва да потвърди в определен срок дали прехвърля на отправилия искането митнически орган правомощието за започване на събирането. Затова член 50 от допълнение I към Конвенцията, който отразява разпоредбите на член 311 от Регламент за изпълнение (ЕС) 2015/2447 на Комисията, следва да бъде съответно изменен.

               (3)Приложение 72-04 към Регламент за изпълнение (ЕС) 2015/2447 на Комисията, в което се описва процедурата за непрекъснатост на дейността при съюзен транзит, беше изменено
                  4
                и се прилага от 30 юни 2020 г. Съгласно изменената точка 19.3 от глава ІІІ бе удължен срокът на действие на сертификатите за общо обезпечение и на сертификатите за освобождаване от обезпечение на хартиен носител, предвидени в приложение 72-04 към Регламент за изпълнение (ЕС) 2015/2447, за да се осигури повече гъвкавост в процедурата за непрекъснатост на дейността при транзит и да се намалят формалностите и разходите за митническите органи. Затова член 79 от допълнение І към Конвенцията и точка 19.3 от глава ІІІ от приложение ІІ към допълнение І към Конвенцията, отразяваща точка 19.3 от глава ІІІ от част І от приложение 72-04 към горепосочения регламент за изпълнение, следва да бъдат съответно изменени. Настоящото изменение следва също да се прилага от 30 юни 2020 г., така че за поръчителите да се осигурят еднакви условия съгласно митническото законодателство на Съюза и Конвенцията.

               (4)Формулярите за поръчителство се съдържат в приложения В1, В2, В4, В5 и В6 от допълнение ІІІ към Конвенцията. В посочените формуляри се изреждат държавите – членки на Съюза, и другите договарящи страни по Конвенцията. По силата на Решение № 2/2018
                  5
                на Съвместния комитет ЕС – ДОТР наименованието на Обединеното кралство се заличава като държава – членка на Съюза, и се добавя като държава с общ транзитен режим от датата, на която присъединяването на Обединеното кралство като отделна договаряща страна ще породи действие. Освен това обаче вследствие на прилагането на Протокола за Ирландия/Северна Ирландия
                  6
               , за операциите по съюзен транзит по отношение на Северна Ирландия следва да бъде посочено, че всяко обезпечение, което e действително в държавите – членки на ЕС, трябва да бъде действително и в Северна Ирландия.

               (5)Вследствие на прилагането на Протокола за Ирландия/Северна Ирландия и в съответствие с член 5, параграф 2 от Регламент (ЕО) № 471/2009
                  7
                бе добавен нов код „ХІ“
                  8
               , така че да се разграничава Обединеното кралство по отношение на Северна Ирландия. Използваните кодове на държавите, определени в приложения А2 и Б1 към допълнение ІІІ към Конвенцията, следва да бъдат съответно изменени.

               (6)За да се осигури правилното използване на новия код „ХІ“, във всички текстове на Конвенцията, отнасящи се до използването на кодовете на държавите, следва да има препратка към приложение А2 или приложение Б1 от допълнение ІІІ към Конвенцията.

               (7)Решение № 2/2018 на Съвместния комитет ЕС – ДОТР влиза в сила на 1 януари 2021 г., след като Решение № 1/2019 на Съвместния комитет ЕС – ДОТР
                  9
                влезе в сила на 4 декември 2019 г. С Решение № 1/2019 във формулярите за поръчителство, които се съдържат в приложения В1, В2, В4, В5 и В6 от допълнение ІІІ към Конвенцията, бе въведено новото наименование „Република Северна Македония“, докато с Решение № 2/2018 в приложения В1, В2 и В4 по грешка отново бе въведено старото наименование „бивша югославска република Македония“. Затова в посочените формуляри следва отново да бъде въведено новото наименование „Република Северна Македония“.

               Поради това Конвенцията следва да бъде съответно изменена,

               ПРИЕ НАСТОЯЩОТО РЕШЕНИЕ:

               Член 1

               (1)Допълнение I към Конвенцията се изменя съгласно приложение А към настоящото решение.

               (2)Допълнение IIІ към Конвенцията се изменя съгласно приложение Б към настоящото решение.

               Член 2

               Настоящото решение влиза в сила в деня на приемането му.

               Точки 2 и 3 от приложение А се прилагат от 30 юни 2020 г.

               Точки 1 – 4 от приложение Б се прилагат от деня на присъединяване на Обединеното кралство към Конвенцията като договаряща страна.

               Съставено в .........

                     За Съвместния комитет

                     Председател

               Приложение А

               Допълнение I към Конвенцията се изменя, както следва:

               (1)В член 50 се добавят следните параграфи 3 и 4:

               „3. Когато преди изтичане на срока по член 114, параграф 2, буква а) митническият орган на държава, свързана с операция по общ транзит, получи доказателства, че мястото, на което са настъпили събитията, довели до възникване на задължението, е на територията на неговата държава, този орган незабавно и при всички случаи в рамките на посочения срок изпраща надлежно обосновано искане до митническия орган на отправната държава да прехвърли отговорността за започване на събирането на митническия орган, отправил искането.

               4. Митническият орган на отправната държава потвърждава получаването на искането, отправено в съответствие с параграф 3, и в срок от 28 дни от датата на изпращане на искането уведомява митническия орган, отправил искането, дали е съгласен да удовлетвори искането и да прехвърли на органа, отправил искането, отговорността за започване на събирането.“.

               (2)В член 79:

               а)параграф 2 се заменя със следното:

               „2. Срокът на действие на сертификата за общо обезпечение или на сертификата за освобождаване от обезпечение не може да надвишава пет години. Този срок обаче може да бъде удължен еднократно от митническото учреждение по обезпечението с не повече от пет години.“;

               б)след параграф 2 се добавят следните параграфи 3 и 4:

               „3. Когато по време на срока на действие на сертификата митническото учреждение по обезпечението бъде информирано, че вследствие на многобройни промени сертификатът не е достатъчно четлив и може да бъде отхвърлен от отправното митническо учреждение, митническото учреждение по обезпечението анулира този сертификат и по целесъобразност издава нов.

               4. Сертификатите, чийто срок на действие е две години, остават в действие. Техният срок на действие може да бъде удължен за втори път от митническото учреждение по обезпечението с не повече от пет години.“.

               (3)В приложение II, глава ІII точка 19.3 се заменя със следното:

               „19.3 Срокът на действие на сертификата за общо обезпечение или на сертификата за освобождаване от обезпечение не може да надвишава пет години. Този срок обаче може да бъде удължен еднократно от митническото учреждение по обезпечението с не повече от пет години.

               Когато по време на срока на действие на сертификата митническото учреждение по обезпечението бъде информирано, че вследствие на многобройни промени сертификатът не е достатъчно четлив и може да бъде отхвърлен от отправното митническо учреждение, митническото учреждение по обезпечението анулира този сертификат и по целесъобразност издава нов.

               Сертификатите, чийто срок на действие е две години, остават в действие. Техният срок на действие може да бъде удължен за втори път от митническото учреждение по обезпечението с не повече от пет години.“.

               Приложение Б

               Допълнение III към Конвенцията се изменя, както следва:

               (1)В приложение А1, дял ІІ, глава ІІ, буква Б „Данни, включени в транзитната декларация“, точка в получер шрифт „РЕФЕРЕНТНИ ДАННИ ЗА ОБЕЗПЕЧЕНИЕТО“ текстът „(двубуквен код на страната — ISO)“ в съдържанието на поле 2 се заменя със следния текст:

               „(код на държавата, представен в приложение А2)“.

               (1)В приложение А2, точка 1 се добавя следното изречение:

               „За Северна Ирландия се използва кодът XI.“.

               (2)В приложение А4, точка 1 текстът „(двубуквен код на страната — ISO)“ в съдържанието на поле 2 се заменя със следния текст:

               „(код на държавата, представен в приложение А2)“.

               (3)В приложение Б1 клетка 51 се изменя, както следва:

               а)текстът „GBОбединеното кралство“ се заменя със следния текст:

               „GB
                     Обединено кралство (без Северна Ирландия)“;

               б)в списъка се добавя следната точка:

               „XI
                     Северна Ирландия“.

               (4)В приложение В1 точка 1 се изменя, както следва:

               а)текстът „бивша югославска република Македония“ се заменя с текста „Република Северна Македония“;

               б)към текста „Обединеното кралство Великобритания и Северна Ирландия3“ преди заключителна бележка 3 се добавя заключителна бележка 3а със следното съдържание:

               „По силата на Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия Северна Ирландия се смята за част от Европейския съюз за целите на настоящото обезпечение. Затова всеки поръчител, установен на митническата територия на Европейския съюз, посочва адрес за кореспонденция или определя свой представител в Северна Ирландия, ако обезпечението може да се използва там. Въпреки това, ако в рамките на общ транзит дадено обезпечение е обявено за действително в Европейския съюз и в Обединеното кралство, един адрес за кореспонденция или един определен представител в Обединеното кралство може да покрие всички части на Обединеното кралство, включително Северна Ирландия.“.

               (5)В приложение В2 точка 1 се изменя, както следва:

               а)текстът „бивша югославска република Македония“ се заменя с текста „Република Северна Македония“;

               б)към текста „Обединеното кралство Великобритания и Северна Ирландия“ се добавя заключителна бележка 2а със следното съдържание:

               „По силата на Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия Северна Ирландия се смята за част от Европейския съюз за целите на настоящото обезпечение. Затова всеки поръчител, установен на митническата територия на Европейския съюз, посочва адрес за кореспонденция или определя свой представител в Северна Ирландия, ако обезпечението може да се използва там. Въпреки това, ако в рамките на общ транзит дадено обезпечение е обявено за действително в Европейския съюз и в Обединеното кралство, един адрес за кореспонденция или един определен представител в Обединеното кралство може да покрие всички части на Обединеното кралство, включително Северна Ирландия.“.

               (6)В приложение В4 точка 1 се изменя, както следва:

               а)текстът „бивша югославска република Македония“ се заменя с текста „Република Северна Македония“;

               б)към текста „Обединеното кралство Великобритания и Северна Ирландия3“ преди заключителна бележка 3 се добавя заключителна бележка 3а със следното съдържание:

               „По силата на Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия Северна Ирландия се смята за част от Европейския съюз за целите на настоящото обезпечение. Затова всеки поръчител, установен на митническата територия на Европейския съюз, посочва адрес за кореспонденция или определя свой представител в Северна Ирландия, ако обезпечението може да се използва там. Въпреки това, ако в рамките на общ транзит дадено обезпечение е обявено за действително в Европейския съюз и в Обединеното кралство, един адрес за кореспонденция или един определен представител в Обединеното кралство може да покрие всички части на Обединеното кралство, включително Северна Ирландия.“.

               (7)В приложение В5 ред 7 се изменя, както следва:

               (1)към текста „Обединеното кралство“ се добавя заключителна бележка (**) със следното съдържание:

               (2)„(**) По силата на Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия Северна Ирландия следва да се смята за част от Европейския съюз за целите на настоящото обезпечение.“.

               (8)В приложение В6 ред 6 се изменя, както следва:

               (1)към текста „Обединеното кралство“ се добавя заключителна бележка (**) със следното съдържание:

               (2)„ (**) По силата на Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия Северна Ирландия следва да се смята за част от Европейския съюз за целите на настоящото обезпечение. “.

                     (1)

                        ОВ L 226, 13.8.1987 г., стр. 2.

                     (2)

                        Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

                     (3)

                        Регламент за изпълнение (ЕС) 2019/1394 на Комисията от 10 септември 2019 г. за изменение и поправка на Регламент за изпълнение (ЕС) 2015/2447 по отношение на някои правила за наблюдението на допускането за свободно обращение и за напускането на митническата територия на Съюза (OВ L 234, 11.9.2019 г., стр. 1).

                     (4)

                        Регламент за изпълнение (ЕС) 2020/893 на Комисията от 29 юни 2020 г. за изменение на Регламент за изпълнение (ЕС) 2015/2447 за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (OВ L 206, 30.6.2020 г., стр. 8).

                     (5)

                        ОВ L 317, 14.12.2018 г., стр. 48.

                     (6)

                        Протокол за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (OВ L 29, 31.1.2020 г., стр. 102).

                     (7)

                        Регламент (ЕО) № 471/2009 на Европейския парламент и на Съвета от 6 май 2009 г. относно статистиката на Общността за външната търговия с трети страни и за отмяна на Регламент (ЕО) № 1172/95 на Съвета (ОВ L 152, 16.6.2009 г., стр. 23).

                     (8)

                        Регламент за изпълнение (ЕС) 2020/1470 на Комисията от 12 октомври 2020 г. относно номенклатурата на държавите и териториите за целите на европейската статистика за международната търговия със стоки и относно географската разбивка за целите на други видове бизнес статистика (ОВ L 334, 13.10.2020 г., стр. 2).

                     (9)

                        ОВ L 103, 3.4.2020 г., стр. 47.


               ЕВРОПЕЙСКА КОМИСИЯ
            Брюксел, 27.1.2021
            COM(2021) 27 final
            2021/0014(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета по търговията във връзка с изменението на допълнение 1 на приложение XII („Държавни поръчки“) към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за установяване на позицията, която да се заеме от името на Съюза в рамките на Комитета по търговията, създаден по силата на Споразумението за търговия между Европейския съюз и неговите държави членки, от една страна, и Колумбия, Еквадор и Перу, от друга страна („споразумението за търговия“), и по-специално член 191 от него.

               В член 191 от споразумението за търговия се определят процедурите, по които страна по него може да измени или внесе поправки в приложното поле на своите поръчки, влизащи в обхвата на дял VI от споразумението за търговия.

               В допълнение 1, раздел А, подраздел 1 на приложение XII („Субекти на централното държавно управление“) към споразумението за търговия се определят субектите на централното държавно управление в Колумбия, чиито поръчки попадат в обхвата на дял VI.

               На заседанието на Подкомитета по държавните поръчки от 17 октомври 2019 г., проведено в Богота, Колумбия информира Съюза за намерението си да актуализира списъка на възложителите на централно равнище, като добави шест агенции, създадени след 2011 г., които са част от изпълнителната власт. Към момента на приключване на преговорите по споразумението за търговия между Съюза и Колумбия през 2010 г. компетенциите, които понастоящем се осъществяват от тези агенции, са се осъществявали от възложители на министерско равнище. Тези агенции понастоящем не са включени в списъка на възложителите на централно равнище в приложното поле на държавните поръчки в Колумбия.

               Съюзът и Колумбия се споразумяха да се измени допълнение 1, раздел А, подраздел 1 на приложение XII към споразумението за търговия. Съюзът и Колумбия се споразумяха, че такава актуализация не следва да изисква компенсаторни корекции, тъй като това е незначителна промяна съгласно член 191, параграф 2 от споразумението за търговия.

               Решението за изменение на допълнение 1, раздел А, подраздел 1 на приложение XII към споразумението за търговия може да бъде прието в рамките на Комитета по търговията, създаден по силата на споразумението за търговия от Съюза и Колумбия („съответната андска държава, подписала споразумението“) в съответствие с член 14, параграф 3 от споразумението за търговия, във връзка с член 12, параграф 4, тъй като е свързано изключително с двустранните отношения между тях.

               2.Контекст на предложението

               2.1.Споразумението за търговия

               Споразумението за търговия има за цел да се отворят пазарите и да се постигне по-голяма стабилност на търговските връзки между Европейския съюз и неговите държави членки, от една страна, и Колумбия, Еквадор и Перу, от друга страна.

               Една от основните цели на споразумението за търговия е ефективното и реципрочно отваряне на пазарите за държавни поръчки на страните по споразумението. Целите на дял VI от споразумението за търговия, отнасящи се до държавните поръчки, са двупосочни: да се установят правила за възлагането на обществени поръчки, предназначени да гарантират, че договорите за обществени поръчки се сключват по прозрачен, ефикасен и недискриминационен начин, и да се отворят на реципрочна основа пазарите на обществени поръчки за оферентите, стоките и услугите на другата страна по споразумението. С оглед на това Съюзът и Колумбия договориха на двустранна основа взаимния достъп до процедурите за възлагане на поръчки на другата страна, определени като влизащи в обхвата на главата относно държавните поръчки. Приложното поле на главата относно държавните поръчки определя спрямо кои конкретни поръчки се прилагат договорените процесуални и материалноправни норми.

               Съюзът и Колумбия се споразумяха, че списъкът на възложителите на централно равнище в Колумбия следва да бъде актуализиран, като се добавят тези шест агенции, както е посочено в настоящото решение.

               Поради това Съюзът и Колумбия се споразумяват да изменят допълнение 1, раздел А, подраздел 1 на приложение XII към споразумението за търговия без компенсаторни корекции, тъй като това е незначителна промяна съгласно член 191, параграф 2 от споразумението за търговия.

               2.2.Комитетът по търговията

               Комитетът по търговията, създаден по силата на член 12 от споразумението за търговия, осъществява надзор и улеснява действието на споразумението за търговия и правилното прилагане на неговите разпоредби; подлага на оценка резултатите, получени от прилагането на споразумението за търговия, по-специално развитието на търговията и на икономическите отношения между страните по споразумението; упражнява надзор върху работата на всички специализирани органи, създадени съгласно споразумението за търговия, и препоръчва всякакви необходими действия; оценява и приема решения във връзка с всякакви въпроси, отнесени до него от специализираните органи, а също приема свой процедурен правилник, както и график за провеждане на заседания и дневен ред за заседанията си. Комитетът по търговията приема своите решения с консенсус. Приетите решения са задължителни за страните по споразумението, които предприемат всички необходими мерки за изпълнението им. В случаите, посочени в член 12, параграф 4 от споразумението за търговия, всяко решение се приема от Съюза и от съответните андски държави, подписали споразумението, и поражда действие само между тези страни по споразумението, при условие че такива решения не засягат правата и задълженията на друга андска държава, подписала споразумението (член 14, параграф 3).

               2.3.Предвиденият акт на Комитета по търговията

               На 17 октомври 2019 г., на Шестото заседание на Подкомитета по държавните поръчки, проведено в Богота, Колумбия информира Съюза за намерението си да актуализира списъка на възложителите на централно равнище, като добави шест агенции, създадени след 2011 г., които са част от изпълнителната власт.

               Предвиденият акт има за цел да се внесе изменение в допълнение 1, раздел А, подраздел 1 („Субекти на централното държавно управление“) на приложение XII („Държавни поръчки“) към споразумението за търговия, в който се определят субектите на централното държавно управление в Колумбия, които влизат в обхвата на дял VI.

               С предложеното изменение ще се актуализира списъкът на възложителите на централно равнище, като се добавят шест агенции, създадени след 2011 г., които са част от изпълнителната власт.

               Предвиденият акт ще стане задължителен за страните по споразумението в съответствие с член 14, параграф 2 от споразумението за търговия, който гласи следното: „Приетите от Комитета по търговията решения са задължителни за страните по споразумението, които предприемат всички необходими мерки за изпълнението им.“.

               3.Позиция, която трябва да се заеме от името на Съюза

               Съветът се приканва да приеме решението за установяване на позицията, която трябва да се заеме от името на Европейския съюз във връзка с проект на решение на Комитета по търговията Европейски съюз-Колумбия-Перу за изменение на допълнение 1, раздел А, подраздел 1 („Субекти на централното държавно управление“) на приложение XII („Държавни поръчки“) към споразумението за търговия, в който се определя кои субекти на централното държавно управление в Колумбия влизат в обхвата на дял VI.

               Позицията, която е необходимо да се заеме от името на Европейския съюз във връзка с предложеното изменение, трябва да бъде в съответствие с проекта на решение на Комитета по търговията, приложен към настоящото решение.

               Посоченото изменение има за цел да се актуализира списъкът на възложителите на централно равнище, като се добавят шест агенции, създадени след 2011 г., които са част от изпълнителната власт. Към момента на приключване на преговорите по споразумението за търговия между Съюза и Колумбия през 2010 г. компетенциите, които понастоящем се осъществяват от тези агенции, са се осъществявали от възложители на министерско равнище. Тези агенции понастоящем не са включени в списъка на възложителите на централно равнище в приложното поле на държавните поръчки в Колумбия.

               В член 191 („Изменения или поправки в обхвата“) от споразумението за търговия се предвижда възможността да бъде изменен обхватът на дял VI относно държавните поръчки. В съответствие с член 191, параграф 4 Комитетът по търговията е оправомощен да постигне съгласие по всяко подобно предложено изменение, имащо за цел изменението от страните по споразумението на съответното приложение, т.е. приложение XII („Държавни поръчки“) към споразумението за търговия.

               Като се има предвид, че решението поражда действие само между Съюза и Колумбия, то може да бъде прието в рамките на Комитета по търговията от Съюза и Колумбия, тъй като е свързано изключително с двустранните отношения между тях в съответствие с член 14 параграф 3 от споразумението.

               Предложението попада в обхвата на изключителната компетентност на Европейския съюз. Следователно принципът на субсидиарност не се прилага.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Приложение в конкретния случай

               Комитетът по търговията е орган, създаден по силата на споразумение, а именно Споразумението за търговия между Европейския съюз и неговите държави членки, от една страна, и Колумбия и Перу, от друга страна.

               Решението, което Комитетът по търговията се приканва да приеме, представлява акт, пораждащ задължително правно действие в съответствие с член 14, параграф 2 от споразумението за търговия. Предвиденият акт не допълва, нито изменя институционалната рамка на споразумението за търговия.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт, т.е. разширяването на приложното поле на възлагането на поръчки, влизащи в обхвата на дял VI от споразумението за търговия, се отнасят до общата търговска политика.

               Поради това материалноправното основание за предложеното решение е член 207 от ДФЕС, и по-специално параграф 4 от него.

               4.3.Заключение

               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от него.

               5.Публикуване на предвидения акт

               Тъй като актът на Съвета ще измени подраздел 1 („Субекти на централното държавно управление“) от допълнение 1, раздел А на приложение XII („Държавни поръчки“) към споразумението за търговия, е целесъобразно той да бъде публикуван в Официален вестник на Европейския съюз след приемането му.

               2021/0014 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комитета по търговията във връзка с изменението на допълнение 1 на приложение XII („Държавни поръчки“) към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

               като взе предвид Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, и по-специално член 191 от него,

               като взе предвид предложението на Европейската комисия,

               като има предвид, че:

               (1)Споразумението за търговия между Европейския съюз и неговите държави членки, от една страна, и Колумбия и Перу, от друга страна, беше подписано от Съюза в съответствие с Решение 2012/735/ЕС на Съвета
                  2
                 и се прилага временно от 1 март 2013 г. между Съюза и Перу, и от 1 август 2013 г. между Съюза и Колумбия. Споразумението за търговия беше изменено с Протокола за присъединяване на Еквадор
                  3
               , който беше подписан на 11 ноември 2016 г. в съответствие с Решение (ЕС) 2016/2369 на Съвета
                  4
                и се прилага временно от 1 януари 2017 г. („споразумението за търговия“).

               (2)В съответствие с член 14, параграф 3 във връзка с член 12, параграф 4 от споразумението за търговия решение може да бъде прието в рамките на Комитета по търговията, създаден по силата на споразумението за търговия между Съюза и Колумбия, когато то е свързано изключително с двустранните отношения между тях.

               (3)Комитетът по търговията ще приеме решението за изменение на допълнение 1, раздел А, подраздел 1 на приложение XII към споразумението за търговия чрез добавяне на шест агенции към списъка на възложителите на централно равнище за Колумбия.

               (4)Целесъобразно е да се установи позицията, която трябва да се заеме от името на Съюза в рамките на Комитета по търговията, тъй като решението за изменение на допълнение 1, раздел А, подраздел 1 на приложение XII към споразумението за търговия ще бъде обвързващо за Съюза в съответствие с член 14, параграф 2 от споразумението за търговия.

               (5)В член 191 от споразумението за търговия се определят процедурите, по които страна по него може да измени или внесе поправки в приложното поле на своите поръчки, влизащи в обхвата на дял VI от споразумението за търговия.

               (6)В допълнение 1, раздел А, подраздел 1 („Субекти на централното държавно управление“) на приложение XII („Държавни поръчки“) към споразумението за търговия се определят субектите на централното държавно управление в Колумбия, чиито поръчки попадат в обхвата на дял VI.

               (7)На заседанието на Подкомитета по държавните поръчки от 17 октомври 2019 г., проведено в Богота, Колумбия информира Съюза за намерението си да актуализира списъка на възложителите на централно равнище, като добави шест агенции, създадени след 2011 г., които са част от изпълнителната власт. Към момента на приключване на преговорите по споразумението за търговия между Съюза и Колумбия през 2010 г. компетенциите, които понастоящем се осъществяват от тези агенции, са се осъществявали от възложители на министерско равнище. Тези агенции понастоящем не са включени в списъка на възложителите на централно равнище в приложното поле на държавните поръчки в Колумбия.

               (8)Съюзът и Колумбия се споразумяха, че списъкът на възложителите на централно равнище в Колумбия следва да бъде актуализиран, като се добавят тези шест агенции.

               (9)Поради това е необходимо да се измени допълнение 1, раздел А, подраздел 1 на приложение XII към споразумението за търговия. Съюзът и Колумбия се споразумяха, че такава актуализация не следва да изисква компенсаторни корекции, тъй като това е незначителна промяна в съответствие с член 191, параграф 2 от споразумението за търговия,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Комитета по търговията, се основава на проекта на решение на Комитета по търговията във връзка с изменението на допълнение 1 на приложение XII към Споразумението за търговия между Европейския съюз и неговите държави членки, от една страна, и Колумбия, Еквадор и Перу, от друга страна, приложен към настоящото решение.

               Член 2

               След приемането му решението на Комитета по търговията се публикува в Официален вестник на Европейския съюз.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Дело C-399/12, Германия/Съвет (OIV), ECLI:EU:C:2014:2258, т. 61—64.

                     (2)

                        Решение 2012/735/ЕС на Съвета от 31 май 2012 г. за подписване от името на Съюза и за временно прилагане на Споразумението за търговия между Европейския съюз и неговите държави членки, от една страна, и Колумбия и Перу, от друга страна (ОВ L 354, 21.12.2012 г., стр. 1).

                     (3)

                        Протокол за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор (ОВ L 356, 24.12.2016 г., стр. 3).

                     (4)

                        Решение (ЕС) 2016/2369 на Съвета от 11 ноември 2016 г. за подписване от името на Съюза и за временно прилагане на Протокола за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор (ОВ L 356, 24.12.2016 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 27.1.2021
            COM(2021) 27 final
            ПРИЛОЖЕНИЕ
            към
            Предложение заРешение на Съвета
            относно позицията, която трябва да се заеме от името на Европейския съюз в рамките на Комитета по търговията във връзка с изменението на допълнение 1 на приложение XII („Държавни поръчки“) към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна

               ПРОЕКТ НА

               РЕШЕНИЕ 2/2020 НА КОМИТЕТА ПО ТЪРГОВИЯТА ЕС-КОЛУМБИЯ-ПЕРУ-ЕКВАДОР

               от XX 2021 година

               за изменение на допълнение 1 на приложение XII („Държавни поръчки“) към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна

               КОМИТЕТЪТ ПО ТЪРГОВИЯТА,

               като взе предвид Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, и по-специално член 191 от него,

               като има предвид, че:

               (1)В член 191 от Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна („споразумението за търговия“), се определят процедурите, по които страна по него може да измени или внесе поправки в приложното поле на своите поръчки, влизащи в обхвата на дял VI от споразумението за търговия.

               (2)В допълнение 1, раздел А, подраздел 1 („Субекти на централното държавно управление“) на приложение XII („Държавни поръчки“) към споразумението за търговия се определят субектите на централното държавно управление в Колумбия, чиито поръчки попадат в обхвата на дял VI.

               (3)На заседанието на Подкомитета по държавните поръчки от 17 октомври 2019 г., проведено в Богота, Колумбия информира Съюза за намерението си да актуализира списъка на възложителите на централно равнище, като добави шест агенции, създадени след 2011 г., които са част от изпълнителната власт. Към момента на приключване на преговорите по споразумението за търговия между Съюза и Колумбия през 2010 г. компетенциите, които понастоящем се осъществяват от тези агенции, са се осъществявали от възложители на министерско равнище. Тези агенции понастоящем не са включени в списъка на възложителите на централно равнище в приложното поле на държавните поръчки в Колумбия.

               (4)Съюзът и Колумбия се споразумяха, че списъкът на възложителите на централно равнище в Колумбия следва да бъде актуализиран, като се добавят тези шест агенции, както е посочено в настоящото решение.

               (5)Поради това е необходимо да се измени допълнение 1, раздел А, подраздел 1 на приложение XII към споразумението за търговия. Съюзът и Колумбия се споразумяха, че такава актуализация не следва да изисква компенсаторни корекции, тъй като това е незначителна промяна съгласно член 191, параграф 2 от споразумението за търговия.

               (6)Решението за изменение на допълнение 1, раздел А, подраздел 1 на приложение XII към споразумението за търговия може да бъде прието в рамките на Комитета по търговията, създаден по силата на споразумението за търговия от Съюза и Колумбия („съответната андска държава, подписала споразумението“) в съответствие с член 14, параграф 3 от споразумението за търговия, във връзка с член 12, параграф 4, тъй като е свързано изключително с двустранните отношения между тях,

               ПРИЕ НАСТОЯЩОТО РЕШЕНИЕ:

               Член 1

               В допълнение 1, раздел А, подраздел 1 на приложение XII към споразумението за търговия („Държавни поръчки“) към споразумението за търговия към списъка на възложителите на централно равнище се добавят следното заглавие и шест агенции:

               „Изпълнителни агенции

               29. Agencia Nacional de Minería

               30. Agencia Nacional de Infraestructura

               31. Agencia Nacional de Seguridad Vial

               32. Agencia Nacional del Espectro

               33. Agencia Presidencial de Cooperación Internacional de Colombia

               34. Agencia de Desarrollo Rural“.

               Член 2

               Изменението, предвидено в член 1, не предполага извършването на компенсаторни корекции.

               Член 3

               Настоящото решение влиза в сила на […].

               Настоящото решение се изготвя на официалните езици на страните по споразумението за търговия, като всеки от тези текстове е еднакво автентичен.

               Съставено в Брюксел на [...] година.

                        За Комитета по търговията


               ЕВРОПЕЙСКА КОМИСИЯ
            Брюксел, 27.1.2021
            COM(2020) 834 final/2
            2020/0368(NLE)
            COM(2020) 834 final of 10.12.2020 downgraded on 27.1.2021
            Предложение за
            РЕШЕНИЕ НА СЪВЕТА
            съгласно член 218, параграф 9 от ДФЕС относно позицията на Съюза във връзка с проекта на Решение на Съвместния комитет относно определянето на стоките, за които не съществува риск

               ОБЯСНИТЕЛЕН МЕМОРАНДУМ

               1.Предмет на предложението

               Комисията предлага Съветът да одобри позицията, която трябва да се заеме от името на Съюза в рамките на Съвместния комитет, създаден със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия („Споразумението за оттегляне“), относно решение на Съвместния комитет за определяне на условията, при които се счита, че стоките не са обект на търговска преработка в Северна Ирландия, както и на условията, при които се счита, че за стоките, въведени в Северна Ирландия, не съществува риск да бъдат впоследствие изпратени в Съюза.

               2.Контекст на предложението

                  В член 5, параграф 1 от Протокола за Ирландия/Северна Ирландия (наричан по-нататък „Протоколът“) се определя приложимият режим за митата за стоки, въведени в Северна Ирландия:

               –за стоки, въведени в Северна Ирландия чрез директен транспорт от друга част на Обединеното кралство: не се дължат мита, освен ако за тази стока съществува риск да бъде впоследствие изпратена в Съюза

               –за стоки, въведени в Северна Ирландия от трети държави, различни от Обединеното кралство: митата, приложими в Обединеното кралство, освен ако за стоката съществува риск да бъде впоследствие изпратена в Съюза.

                  Съгласно член 5, параграф 2 от Протокола се счита, че за всяка стока, въведена в Северна Ирландия, съществува риск да бъде изпратена впоследствие в Съюза, освен ако не се установи, че въпросната стока

               –не е обект на търговска преработка в Северна Ирландия

               –и изпълнява критериите, установени от Съвместния комитет, за определяне на стоките, за които не съществува риск да бъдат впоследствие изпратени в Съюза.

                  В член 5, параграф 2 от Протокола се предвижда решение на Съвместния комитет за определяне на условията, при които е изпълнено всяко от тези изисквания, за да се счита, че за стоките не съществува риск да бъдат изпратени от Северна Ирландия в Съюза.

               3.Позиция, която трябва да се заеме от името на Съюза

               Условия да се счита, че за определени стоки „не съществува риск“ да бъдат изпратени в Съюза

               Може да се счита, че за стоките, въведени в Северна Ирландия, „не съществува риск“ да бъдат впоследствие изпратени в Съюза, ако:

               ·или липсва икономически стимул те да бъдат превозвани в ЕС през Северна Ирландия поради приложимата разлика в тарифите, което означава, че

               ·за стоки от Великобритания: митническата тарифа е нула

               ·за стоки от други трети държави: тарифата на ЕС е по-ниска или равна на тарифата на Обединеното кралство,

               или ако по друг начин се гарантира, че рискът от последващото им изпращане в ЕС е сведен до минимум, по-специално защото вносителят е признат за търговец, продаващ единствено на крайни потребители в Северна Ирландия („схема за доверени търговци“). Прилагането на член 5, параграф 1 от Протокола чрез схема за доверени търговци изисква особено внимателен мониторинг от страна на Съюза. С цел да се осигури възможност за Съюза да реагира, ако тази схема се окаже недостатъчно надеждна, в решението на Съвместния комитет се предвиждат процедурни гаранции, даващи възможност за прекратяване на посочения в него подход (клауза за прекратяване на действието).

               4.Правно основание

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Решението, което Съвместният комитет има за задача да приеме, представлява акт с правно действие. Предвиденият акт ще бъде задължителен за страните в съответствие с член 166 от Споразумението.

               Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               5.Публикуване на предвидения акт

               Тъй като решението на Съвместния комитет се отнася до прилагането на материалноправните разпоредби на Протокола, целесъобразно е след приемането му то да бъде публикувано в Официален вестник на Европейския съюз.

               2020/0368 (NLE)

               Предложение за

               РЕШЕНИЕ НА СЪВЕТА

               съгласно член 218, параграф 9 от ДФЕС относно позицията на Съюза във връзка с проекта на Решение на Съвместния комитет относно определянето на стоките, за които не съществува риск

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член [218, параграф 9] от него,

               като взе предвид предложението на Европейската комисия,

               като има предвид, че:

               (1)Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия („Споразумението за оттегляне“) беше сключено от Съюза с Решение (ЕС) 2020/135
                  1
                на Съвета от 30 януари 2020 г. и влезе в сила на 1 февруари 2020 г.

               (2)С член 166 от Споразумението за оттегляне Съвместният комитет се оправомощава да приема решения по всички въпроси, предвидени в Споразумението. Протоколът за Ирландия/Северна Ирландия към Споразумението за оттегляне (наричан по-нататък „Протоколът“) съставлява неразделна част от това споразумение.

               (3)В член 5, параграф 1 от Протокола се предвижда налагането на митата, приложими в правото на Съюза, за стоки, въведени в Северна Ирландия, за които се счита, че съществува риск да бъдат впоследствие изпратени в Съюза. По отношение на стоките, за които не съществува риск, или не се дължат мита, или се налагат митата, приложими в Обединеното кралство.

               (4)Съгласно член 5, параграф 2 се счита, че за всички стоки, въведени в Северна Ирландия, съществува риск да бъдат изпратени впоследствие в Съюза. За да се счита, че „не съществува риск“ в този смисъл, стоките, въведени в Северна Ирландия, трябва да не бъдат обект на търговска преработка там или да изпълняват критериите, установени в решение на Съвместния комитет.

               (5)Критериите за стоките, които не са обект на търговска преработка, следва също така да отчитат факта, че съгласно член 6 от Протокола Северна Ирландия е част от митническата територия на Обединеното кралство, като следва да се отрази и ангажиментът на страните по Протокола, че прилагането му следва да се отрази във възможно най-малка степен върху всекидневния живот на общностите в Ирландия и Северна Ирландия.

               (6)Може да се счита, че за стоките, въведени в Северна Ирландия, не съществува риск да бъдат впоследствие изпратени в Съюза, когато разликата в тарифите е нула или когато по друг начин се гарантира, че за икономическите оператори липсва стимул да превозват стоки в Северна Ирландия само като избор на приложимата митническа тарифа.

               (7)Поради това е целесъобразно да се установи позицията, която трябва да се заеме от името на Съюза в рамките на Съвместния комитет,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет, създаден съгласно член 164 от Споразумението за оттегляне, относно решението, което трябва да бъде взето в съответствие с член 12 от Протокола, се основава на проекта на решение на Съвместния комитет, приложен към настоящото решение.

               Член 2

               Решението на Съвместния комитет се публикува в Официален вестник на Европейския съюз.

               Член 3

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 29, 31.1.2020 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 27.1.2021
            COM(2020) 834 final/2
            COM(2020) 834 final of 10.12.2020 downgraded on 27.1.2021
            ПРИЛОЖЕНИЕ
            към
            Предложение за Решение на Съвета
            съгласно член 218, параграф 9 от ДФЕС относно позицията на Съюза във връзка с проекта на решение на Съвместния комитет относно определянето на стоките, за които не съществува риск

               ПРОЕКТ НА РЕШЕНИЕ

               СЪВМЕСТНИЯТ КОМИТЕТ

               Като взе предвид Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 2 от него,

               РЕШИ:

               Член 1

               Предмет

               С настоящото решение се определят правилата за прилагане на член 5, параграф 2 от Протокола за Ирландия/Северна Ирландия (по-долу „Протокола“) по отношение на:

               а)условията, при които се счита, че стока, въведена в Северна Ирландия от държави извън Съюза, няма да бъде обект на търговска преработка в Северна Ирландия;

               б)критериите, при които се счита, че за стока, въведена в Северна Ирландия от държави извън Съюза, не съществува риск впоследствие да бъде изпратена в Съюза.

               Член 2

               Нетърговска преработка

               Дадена стока не се счита за обект на търговска преработка, когато:

               а)лицето, което подава декларация за допускане за свободно обращение на тази стока или от чието име се подава такава декларация („вносителят“), е имало общ годишен оборот от по-малко от 500 000 GBP през последната пълна финансова година; или

               б)преработката се извършва в Северна Ирландия и има за единствена цел:

               i)продажбата на храни на краен потребител в Обединеното кралство;

               ii)строителство, при което преработените стоки съставляват постоянна част от конструкция, изградена и разположена в Северна Ирландия от вносителя;

               iii)пряко предоставяне на получателя на здравни услуги или грижи от вносителя в Северна Ирландия;

               iv)дейности с нестопанска цел в Северна Ирландия, при които няма последваща продажба на преработената стока от вносителя; или

               v)крайната употреба на фуражи в помещения, разположени в Северна Ирландия, от вносителя.

               Член 3

               Критерии, при които се счита, че за дадена стока не съществува риск впоследствие да бъде изпратена в Съюза

               1.За дадена стока се счита, че не съществува риск впоследствие да бъде изпратена в Съюза, когато се счита, че тя не е обект на търговска преработка в съответствие с член 2, и когато:

               а)в случай на стоки, въведени в Северна Ирландия от друга част на Обединеното кралство чрез директен транспорт,

               i)митото, дължимо съгласно Общата митническа тарифа на Съюза, е равно на нула, или

               ii)вносителят е получил разрешение в съответствие с членове 5—7 от настоящото решение да въведе тази стока в Северна Ирландия за продажба или крайна употреба от крайни потребители, намиращи се в Обединеното кралство, включително когато тази стока е била обект на нетърговска преработка в съответствие с член 2 преди продажбата или крайната ѝ употреба от крайните потребители;

               б)в случай на стоки, въведени в Северна Ирландия чрез директен транспорт от място, различно от Съюза или друга част на Обединеното кралство,

               i)митото, дължимо съгласно Общата митническа тарифа на Съюза е равно на или по-малко от митото, дължимо съгласно митническата тарифа на Обединеното кралство, или

               ii)вносителят е получил разрешение в съответствие с членове 5—7 от настоящото решение да въведе тази стока в Северна Ирландия за продажба или крайна употреба от крайни потребители, намиращи се в Северна Ирландия (включително когато стоката е била обект на нетърговска преработка в съответствие с член 2 преди продажбата или крайната ѝ употреба от крайните потребители), и разликата между митото, дължимо съгласно Общата митническа тарифа на Съюза, и митото, дължимо съгласно митническата тарифа на Обединеното кралство, е по-ниска от 3% от митническата стойност на стоката.

               2.Буква а), подточка ii) и буква б), подточка ii) от параграф 1 не се прилагат за стоки, които са обект на мерки за търговска защита, приети от Съюза.

               Член 4

               Определяне на приложимите мита

               За целите на буква а), подточка i) и буква б) от член 3, параграф 1, се прилагат следните правила:

               а)митото, дължимо за дадена стока съгласно Общата митническа тарифа на Съюза, се определя в съответствие с правилата, установени в митническото законодателство на Съюза;

               б)митото, дължимо за дадена стока съгласно митническата тарифа на Обединеното кралство, се определя в съответствие с правилата, установени в митническото законодателство на Обединеното кралство.

               Член 5

               Разрешение за целите на член 3

               1.За целите на буква а), подточка ii) и буква б), подточка ii) от член 3, параграф 1 заявление за разрешение за въвеждане на стоки в Северна Ирландия чрез директен транспорт за продажба или крайна употреба от крайни потребители се подава до компетентния орган на Обединеното кралство.

               2.Заявлението за разрешение, посочено в параграф 1, съдържа информация за стопанската дейност на заявителя, за стоките, които обикновено се въвеждат в Северна Ирландия, както и описание на вида отчетност, системи и проверки, използвани от заявителя, за да се гарантира, че стоките, обхванати от разрешението, са правилно декларирани за митнически цели и че могат да се представят доказателства в подкрепа на ангажимента по член 6, буква б). Търговецът съхранява доказателствата, като например фактури, за последните пет години и ги предоставя на компетентните органи при поискване. Изискванията за данните в заявлението са описани подробно в приложението към настоящото решение.

               3.В разрешението се посочва най-малко следното:

               а)името на лицето, на което е издадено разрешението („титуляр на разрешението“);

               б)единен референтен номер на разрешението, определен от компетентния митнически орган („референтен номер на разрешението“);

               в)органът, издал разрешението;

               г)датата на влизане в сила на разрешението.

               4.Разпоредбите на митническото законодателство на Съюза относно решенията, свързани с прилагането на митническото законодателство, се прилагат за заявленията и разрешенията, посочени в настоящия член, включително по отношение на мониторинга.

               5.В случаите, в които компетентният митнически орган на Обединеното кралство констатира умишлена злоупотреба с разрешение или нарушения на условията за издаване на разрешение, установени в настоящото решение, органът спира или отменя разрешението.

               Член 6

               Общи условия за издаване на разрешение

               За целите на буква а), подточка ii) и буква б), подточка ii) от член 3, параграф 1 разрешение може да се издава на заявители, които:

               а)отговарят на следните критерии за установяване:

               i)установени са в Северна Ирландия или имат определено място на стопанска дейност в Северна Ирландия,

               –където има постоянно присъствие на човешки и технически ресурси; и

               –откъдето стоки се продават или предоставят за крайна употреба на крайни потребители; и

               –където митническа, търговска и транспортна отчетност и информация са налични или достъпни в Северна Ирландия, и

               ii)в случай че не са установени в Северна Ирландия, техните митнически операции се извършват в Обединеното кралство и те имат косвен митнически представител в Северна Ирландия;

               б)поемат ангажимент да въвеждат стоки в Северна Ирландия единствено за продажба или крайна употреба от крайни потребители, включително когато тези стоки са били обект на нетърговска преработка в съответствие с член 2 преди продажбата или крайната им употреба от крайните потребители; и, в случай на продажба на крайни потребители в Северна Ирландия, поемат ангажимент продажбата да се извършва в един или повече реални търговски обекти, в които се извършват реални преки продажби на крайни потребители.

               Член 7

               Специални условия за издаване на разрешение

               1.За целите на буква а), подточка ii) и буква б), подточка ii) от член 3, параграф 1 разрешение за въвеждане на стоки в Северна Ирландия се издава само на заявители, изпълняващи условията, посочени в член 6 и следните условия:

               а)заявителят декларира, че ще декларира за допускане за свободно обращение стоки, въведени в Северна Ирландия в съответствие с член 3, параграф 1, буква а), подточка ii) или член 3, параграф 1, буква б), подточка ii);

               б)заявителят трябва да не е извършвал тежко нарушение или повторни нарушения на митническото законодателство и правилата за данъчно облагане и трябва да не е извършвал тежки престъпления, свързани с неговата икономическа дейност;

               в)по отношение на стоките, за които трябва да бъде декларирано, че не съществува риск, заявителят доказва, че упражнява високо равнище на контрол върху своите операции и стокови потоци чрез система за управление на търговската и, когато е целесъобразно, транспортната отчетност, която позволява подходящ контрол и предоставяне на доказателства в подкрепа на ангажимента по член 6, буква б).

               2.Разрешения се издават само ако митническият орган счита, че ще бъде в състояние да извършва проверки без несъразмерни административни усилия, включително проверки на доказателствата, че стоките са били продадени или са обект на крайна употреба от крайни потребители.

               3.По време на периода, приключващ два месеца след влизането в сила на настоящото решение, може да се издава временно разрешение, ако заявителят е подал пълно заявление, отговаря на изискванията в параграф 1, буква б) и декларира, че отговаря на останалите условия за издаване на разрешение. Срокът на временното разрешение е ограничен до четири месеца, след което търговецът трябва да получи постоянно разрешение, за да продължи дейността си.

               Член 8

               Обмен на информация относно прилагането на член 5, параграфи 1 и 2 от Протокола

               1.Без да се засягат задълженията му съгласно член 5, параграф 4 от Протокола във връзка с Регламент (ЕО) № 638/2004 на Европейския парламент и на Съвета(
                  1
               ) и Регламент (ЕО) № 471/2009 на Европейския парламент и на Съвета(
                  2
               ), Обединеното кралство предоставя на Съюза ежемесечно информация относно прилагането на член 5, параграфи 1 и 2 от Протокола, както и на настоящото решение. Тази информация включва обемите и стойностите в обобщен вид и за всяка пратка, както и транспортните средства, отнасящи се до:

               а)стоки, въведени в Северна Ирландия, за които няма дължими мита в съответствие с член 5, параграф 1, първа алинея от Протокола;

               б)стоки, въведени в Северна Ирландия, за които дължимите мита са митата, приложими в Обединеното кралство в съответствие с член 5, параграф 1, втора алинея от Протокола; и

               в)стоки, въведени в Северна Ирландия, за които дължимите мита са в съответствие с Общата митническа тарифа на Съюза.

               2.Обединеното кралство предоставя информацията, посочена в параграф 1, на 15-ия работен ден от месеца, следващ месеца, за който се предоставя информацията.

               3.Информацията се предоставя с помощта на средства за електронна обработка на данни.

               4.По искане на представителите на Съюза, посочени в {insert reference to JC decision on Union presence}, и поне два пъти годишно компетентните органи на Обединеното кралство предоставят информация в обобщен вид и за всеки формуляр за разрешение на тези представители относно разрешенията, издадени съгласно членове 5—7 включително броя на приетите, отхвърлените и отменените разрешения.

               5.Редовното предаване на информацията, посочена по-горе, започва възможно най-скоро и не по-късно от 15 април 2021 г. Първото предаване на информация обхваща информацията за периода от 1 януари 2021 г. до края на месеца преди предаването.

               Член 9

               Преразглеждане и прекратяване

               Ако някоя от страните счита, че е налице значително отклоняване на търговията или измама, или други незаконни дейности, тази страна информира другата страна в Съвместния комитет до 1 август 2023 г. и страните полагат всички усилия за намиране на взаимно приемливо решение на въпроса. Ако страните не постигнат взаимно удовлетворяващо решение, член 3, параграф 1, буква а), подточка ii), член 3, параграф 1, буква б), подточка ii) и членове 5—8 от настоящото решение престават да се прилагат от 1 август 2024 г., освен ако Съвместният комитет не реши преди 1 април 2024 г. да продължи прилагането им.

               В случай че член 3, параграф 1, буква а), подточка ii), член 3, параграф 1, буква б), подточка ii) и членове 5—8 от настоящото решение престанат да се прилагат в съответствие с първата алинея, Съвместният комитет изменя настоящото решение до 1 август 2024 г., за да приеме подходяща алтернативна разпоредба, приложима от 1 август 2024 г., като отчита специфичните обстоятелства в Северна Ирландия и напълно зачита мястото на Северна Ирландия в митническата територия на Обединеното кралство.

               Член 10

               Влизане в сила

               Настоящото решение влиза в сила на 1 януари 2021 г.

               Съставено в ...,

               За Съвместния комитет

               Съпредседатели

               Приложение

               Заявление за разрешение за въвеждане на стоки в Северна Ирландия за крайни потребители

               (посочено в член 5 от решението)

               Информация за заявлението

               1. Придружаващи документи

               Задължителни придружаващи документи и информация, които трябва да бъдат предоставени от всички заявители:

               Документ за установяване/доказателство за постоянно установена стопанска дейност

               2. Други придружаващи документи и информация, която трябва да бъде предоставена от заявителя:

               Всички други придружаващи документи или информация, които са от значение, за да се провери дали заявителят изпълнява условията, посочени в членове 6 и 7 от решението.

               Представете информация за вида и, ако е приложимо, идентификационния номер и/или датата на издаване на придружаващите документи, приложени към заявлението. Посочете също общия брой на приложените документи.

               3. Дата и подпис на заявителя

               Автентичността на заявленията, подадени с помощта на средства за електронна обработка на данни, се удостоверява от лицето, което подава заявлението.

               Дата, на която заявителят е подписал или удостоверил по друг начин автентичността на заявлението.

               Данни на заявителя

               4. Заявител

               Заявителят е лицето, което подава заявление до митническите органи за издаване на решение.

               Въведете името и адреса на съответното лице.

               5. Идентификационен номер на заявителя

               Заявителят е лицето, което подава заявление до митническите органи за издаване на решение.

               Въведете регистрационния и идентификационен номер на икономическите оператори (EORI номер) на съответното лице, както е предвидено в член 1, параграф 18 от Делегиран регламент (ЕС) № 2015/2446 на Комисията (
                  3
               ).

               6. Правен статут на заявителя

               Правният статут, посочен в документа за установяване.

               7. Идентификационни номера за целите на ДДС

               Когато е приложимо, въведете идентификационния номер за целите на ДДС.

               8. Стопански дейности

               Въведете информация за стопанската дейност на заявителя. Моля, опишете накратко своята търговска дейност и посочете ролята си във веригата на доставки (напр. производител на стоки, вносител, търговец на дребно и др.). Моля, посочете:

               — предназначението на внасяните стоки, включително описание на вида стоки и дали са обект на някакъв вид преработка;

               — оценка на броя на митническите декларации за допускане за свободно обращение за съответните стоки, които трябва да се изготвят годишно;

               — вида отчетности, системи и проверки, използвани с цел изпълнение на ангажимента по член 6, буква б).

               9. Годишен оборот

               За целите на член 2 от решението, въведете годишния оборот за последната пълна финансова година. Ако предприятието е новосъздадено, представете отчетни документи и информация, които позволяват да се оцени очакваният оборот, като например последните прогнози за паричните потоци, счетоводния баланс и печалбите и загубите, одобрени от директорите/съдружниците/едноличния собственик.

               10. Лице за контакт, отговарящо за заявлението

               Лицето за контакт отговаря за поддържане на връзка с митническите органи по отношение на заявлението.

               Въведете името на лицето и следната информация: телефонен номер, електронен адрес (за предпочитане функционална пощенска кутия).

               11. Лице, отговарящо за дружеството заявител или упражняващо контрол върху неговото управление

               За целите на член 7, буква б) от решението, въведете имената и пълните данни на съответните лица в съответствие със законното установяване/правната форма на дружеството заявител, и по-специално:  директор/управител на дружеството и съвет на директорите, ако има такива. Данните следва да включват: пълно име и адрес, дата на раждане и национален идентификационен номер.

               Дати, часове, периоди и места

               12. Дата на установяване

               С цифри — деня, месеца и годината на установяване.

               13. Адрес на установяване/адрес на пребиваване

               Пълен адрес на мястото, където лицето е установено/пребивава, включително идентификатор на държавата или територията.

               14. Място на съхранение на отчетната документация

               Въведете пълния адрес на местата, където се съхранява или се планира да се съхранява отчетната документация на заявителя. UN/LOCODE може да замести адреса, ако позволява съответното местонахождение да бъде недвусмислено идентифицирано.

               15. Места на преработка или употреба

               Моля, посочете адреса на местата, където стоките ще бъдат преработвани, ако е приложимо, и продавани на крайните потребители.

                     (1)

                        Регламент (ЕО) № 638/2004 на Европейския парламент и на Съвета от 31 март 2004 г. за статистиката на Общността, свързана с търговията със стоки между държавите членки, и за отмяна на Регламент (ЕИО) № 3330/91 на Съвета (ОВ L 102, 7.4.2004 г., стр. 1).

                     (2)

                        Регламент (ЕО) № 471/2009 на Европейския парламент и на Съвета от 6 май 2009 г. относно статистиката на Общността за външната търговия с трети страни и за отмяна на Регламент (ЕО) № 1172/95 на Съвета (ОВ L 152, 16.6.2009 г., стр. 23).

                     (3)

                        Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).